Fortuna Hjørring spillede søndag sæsonernes sidste kamp. Der var ikke meget på spil - udover æren - da Fortuna allerede var sikret titlen som denne sæsons danske mestre i kvindeligaen. Der var dog ingen slinger i valsen på Hjørring Stadion. Fortuna vandt 4-1 over Brøndby, og slog dermed mesterskabet fast med syvtommersøm. Målscorer fra Fortuna blev Signe Bruun, Nevena Damjanovic på straffe, Frederike Thogersen og Sarah Hansen. Guldfesten er begyndt i Hjørring, og i aften skal spillerne mødes med byens borgmester Arne Boelt (S), som traditionen tro er vært for et spillerarrangement på rådhuset, hvor der er pandekager på menuen. Det er tiende gang at guldet går til kvinderne i Fortuna.
Fortuna Hjørring er søndag blevet danske mestre. Det er tiende gang i historien, at guldet ryger til Fortuna Hjørring.